બાપુ અને ગાંધીજીની વેશભૂષા કરતા નીતિન શાહની બીજી એક ખૂબી તેમની વિશિષ્ટ આર્ટ છે. તેમણે એક પણ કલર કે પીંછીનો ઉપયોગ કર્યા વગર બહુરંગી કલાકૃતિઓ કંડારી છે. જેમ કે વિવિધ કલરના કુલ ૨૧,૧૨૦ ઍક્રિલિક પ્લાસ્ટિક પીસિસ ચોંટાડીને ગણપતિની આકૃતિ બનાવી છે. એમાં ગણપતિનાં ૧૮ નામ લખેલાં સ્પષ્ટ વાંચી શકાય છે. ગણપતિ, ગણેશ, ગજાનન, વક્રતુંડ, એકદંત, કપિલ, વિનાયક, ગણાધ્યક્ષ, મોરયા વગેરે નામે લખીને એમાંથી જ ગણપતિની આકૃતિ તૈયાર કરી છે.